Ο ρόλος της παχυσαρκίας στην εμφάνιση επιπλοκών σε χειρουργεία αποκατάστασης κοιλιακού τοιχώματος: Συστηματική ανασκόπηση της βιβλιογραφίας
Creators: name: Μαρούδα, Κωνσταντινιά Γεωργίου
Publisher: name: Aristotle University of Thessaloniki
Year: 2022
Subjects: Παχυσαρκία
Κοιλιοκήλη
Ανακατασκευή κοιλιακών τοιχωμάτων
Επιπλοκές
Obesity
Ventral hernia
Abdominal wall reconstruction
Complications

description: Εισαγωγή: Ο επιπολασμός της παχυσαρκίας έχει παρουσιάσει σημαντική άνοδο τις τελευταίες δεκαετίες και έχει συντελέσει στην αύξηση των χρόνιων νοσημάτων. Η παχυσαρκία συγκαταλέγεται και στους παράγοντες κινδύνου για νοσηρότητα μετά από χειρουργικές επεμβάσεις. Πολλές μελέτες έχουν εξετάσει την παχυσαρκία ως παράγοντα κινδύνου για την εμφάνιση επιπλοκών, μετά από χειρουργική επιδιόρθωση κοιλιοκήλης και ανακατασκευή του κοιλιακού τοιχώματος, χωρίς να έχουν καταλήξει σε ξεκάθαρα αποτελέσματα. Σκοπός: Η συστηματική ανασκόπηση της υπάρχουσας βιβλιογραφίας, σχετικά με τον ρόλο της παχυσαρκίας στην εμφάνιση επιπλοκών, μετά από χειρουργική επιδιόρθωση κοιλιοκήλης και ανακατασκευή του κοιλιακού τοιχώματος. Μεθοδολογία: Πραγματοποιήθηκε συστηματική αναζήτηση σε τρεις ηλεκτρονικές βάσεις δεδομένων, Pubmed (MEDLINE), Scopus και Cochrane, καλύπτοντας την περίοδο από 1/1/1990 έως και 30/11/2021. Τα άρθρα που προέκυψαν ελέγχθηκαν από δύο ανεξάρτητα άτομα, ώστε να εντοπιστούν όσα συνέκριναν τα μετεγχειρητικά ποσοστά επιπλοκών σε παχύσαρκους και μη παχύσαρκους ασθενείς, μετά από χειρουργική επιδιόρθωση κοιλιοκήλης και ανακατασκευή του κοιλιακού τοιχώματος. Αποτελέσματα: Τα κριτήρια εισαγωγής στη συστηματική ανασκόπηση πληρούσαν 42 μελέτες παρατήρησης από σύνολο των 2.329 μελετών που ανιχνεύθηκαν αρχικώς. Οι 17 από τις 42 μελέτες (40,5%) δεν εντόπισαν στατιστικά σημαντική διαφορά στα ποσοστά των μετεγχειρητικών επιπλοκών σε παχύσαρκους και μη παχύσαρκους ασθενείς. Οι 16 από τις 42 μελέτες (38,1%), εντόπισαν υψηλότερα ποσοστά μετεγχειρητικών επιπλοκών στους παχύσαρκους ασθενείς και τα αποτελέσματα σε κάθε μελέτη ήταν στατιστικά σημαντικά (p&lt; 0,05). Ακόμα, οι 9 από τις μελέτες (21,4%) κατέληξαν σε αντικρουόμενα αποτελέσματα. Εστιάζοντας στις πρωταρχικές και δευτερεύουσες εκβάσεις, δεν παρατηρήθηκαν υψηλότερα ποσοστά επιπλοκών στους παχύσαρκους ασθενείς. Συμπέρασμα: Τα αποτελέσματα της συστηματικής ανασκόπησης δεν καταδεικνύουν ξεκάθαρα τον ρόλο της παχυσαρκίας στην εμφάνιση επιπλοκών, μετά από χειρουργική επιδιόρθωση κοιλιοκήλης και ανακατασκευή των κοιλιακών τοιχωμάτων. Η ποσοτική σύνθεση των δεδομένων μέσω μίας μετα- ανάλυσης μπορεί να συμβάλει στην εξαγωγή πιο αξιόπιστων αποτελεσμάτων.
description: Introduction: The prevalence of obesity has risen significantly in the recent decades and has contributed to the rise of chronic diseases. Obesity is also a risk factor for postoperative morbidity. Many studies have examined obesity, as a risk factor for complications after ventral hernia repair and abdominal wall reconstruction, without reaching certain results. Aim: Systematic review of the existing literature, on the role of obesity in the appearance of complications, after ventral hernia repair and abdominal wall reconstruction. Methodology: A systematic search was performed on three electronic databases, Pubmed (MEDLINE), Scopus and Cochrane, from 1/1/1990 to 30/11/2021. The results were reviewed by two independent researchers in order to compare the postoperative complication rates in obese and non-obese patients, after ventral hernia repair and abdominal wall reconstruction. Results: Out of 2,329 studies that were initially detected, 42 studies met the criteria for inclusion in the systematic review. 17 of the 42 studies (40,5%) did not find a statistically significant difference in the rate of postoperative complications in obese and non-obese patients. 16 of the 42 studies (38,1%), found a higher rate of postoperative complications in obese patients and the results in each study were statistically significant (p&lt; 0,05). 9 of the studies (21,4%) reached conflicting results. Focusing on the primary and secondary outcomes, no higher complication rates were observed in obese patients. Conclusion: The results of the systematic review do not clearly demonstrate the role of obesity in complications occurrence, after ventral hernia repair and abdominal wall reconstruction. Quantitative data synthesis through a meta-analysis can help to produce more reliable results.